**"JW Marriott Absheron"** — Azərbaycan Respublikasının paytaxtı olan Bakı şəhərində beşulduzlu otel. "JW Marriott"a məxsusdur.

Köhnə "Abşeron" mehmanxanasının yerində tikilən yeni "JW Marriott Absheron" oteli dünya şöhrətli "Marriott International" şirkətinin Azərbaycan Respublikasındakı ilk otelidir. Bakıda beynəlxalq səviyyəli bu cür otellərin tikilməsi Azərbaycanda turizmin inkişafının istər yerli, istərsə də xarici şirkətlər üçün yaradılan əlverişli investisiya mühitinin bariz göstəricisidir. Otel öz tarixi "Abşeron" adını da saxlamışdır. Çünki 1980-ci illərdə burada "Abşeron" otelinin tikilməsi o dövr üçün böyük hadisə idi.

Oteldə otaqların layihələndirilməsi və tərtibatı zamanı Azərbaycanın təbiəti, memarlıq abidələri, eləcə də Xəzər dənizinin elementləri öz əksini tapmışdır. Oteldə yüksək kateqoriyalı "Executive studio", "Executive Deluxe", "Executive Premier" və "President luxe" də daxil olmaqla ümumilikdə 243 geniş otaq vardır.

Oteldə Şərq mətbəxinin təamlarının təklif edildiyi "Fireworks Oriental Kitchen", İtaliya mətbəxinin nümunələri olan "OroNero Bar&Ristorante" restoranları, "Razzmatazz Cocktail&Lounge" barı və "Zest Lifestyle" kafesi vardır. Burada, həmçinin Azadlıq meydanı tərəfdən xüsusi girişi olan restoranlar, bar və kafe fəaliyyət göstərir.

Otelin binasının üst üç mərtəbəsini əhatə edən "Abşeron Spa" mərkəzində qonaqlar Bakının və Xəzər dənizinin füsunkar mənzərəsini seyr etmək imkanına malikdirlər. Mərkəzdə altı prosedur otağı, daxili hovuz, buxar otağı və sauna vardır.

İşgüzar görüşlər və konfransların keçirilməsi üçün oteldə təbii Günəş işığı ilə işıqlandırılan 13 iclas zalı vardır. Otelin mirvarisi hesab olunan 1208 kvadratmetrlik sütunsuz "Şərq" zalında böyük tədbirlərin, sərgilərin və digər mərasimlərin keçirilməsi üçün hər cür şərait yaradılmışdır.

Otelin həyətindən bulvara çıxan yeraltı keçid tikilmişdir.

Açılışı
-------

Azərbaycan Respublikasının Prezidenti İlham Əliyev və xanımı Mehriban Əliyeva 1 aprel 2012-ci il tarixində "JW Marriott Absheron" otelinin açılışında iştirak ediblər.

Poçt markası üzərində
---------------------

2012-ci ilin may ayının 14-də Bakı şəhərində Azərbaycan Respublikası Rabitə və İnformasiya Texnologiyaları Nazirliyinin "Azərmarka" şirkəti tərəfindən "Eurovision - 2012"-yə həsr olunmuş yeni poçt markaları təqdim edilmişdir. Qiyməti 60 qəpik, tirajı isə 10000 ədəd olan həmin markalardan birinin üzərində "JW Marriott Absheron" otelinin təsviri verilmişdir.

Qalereya
--------

*

İstinadlar
----------

1. 1 2 3 4 5 6 7  İlham Əliyev Bakıda "JW Marriott Absheron" otelinin açılışında iştirak etmişdir Arxivləşdirilib 2018-04-07 at the Wayback Machine. president.az, 01.04.2012  (az.)
2. ↑  14.05.2012. "Eurovision - 2012" song contest. Arxivləşdirilib 2016-04-21 at the Wayback Machine azermarka.az  (az.)

Xarici keçidlər
---------------


Vikianbarda Abşeron ilə əlaqəli mediafayllar var.

* "Abşeron"niyə sökülür? Arxivləşdirilib 2020-06-07 at the Wayback Machine

| ⛭Bakı otelləri |
| --- |
| Mövcud | 
* Bulvar
* Fairmont Baku
* Four Seasons Hotel Baku
* *Full Moon Hotel*
* Grand Hotel Europe Baku
* Hilton Baku
* Hyatt Regency Baku
* İnturist otel
* Jumeirah Bilgah Beach Hotel
* JW Marriott Absheron
* Kempinski Hotel-Badamdar
* Park Inn

 |
| Keçmiş | 
* Abşeron
* Azərbaycan
* Bakı
* Gənclik
* İnturist-Azərbaycan
* Köhnə İnturist
* Metropol
* Moskva
* Muğan
* Qarabağ
* Təbriz
* Yeni Avropa

 |

| ⛭**Bakı göydələnləri** |
| --- |
| Hazır binalar | Flame Towers • Azersu Tower • The Сrescent • Port Baku Residence • Port Baku Towers 1 • SOCAR Tower • SOFAZ Tower • Azinko tower • Trump Tower Baku • Azure • Landmark Baku • JW Marriott Absheron |
| Tikilən binalar | Port Baku Towers 2 • Baku Tower  • Grand Hayat • Property Tower • Swissotel Baku  • City Star Baku • AZAL Tower • Gilan Towers • Ministry of Taxes Tower  • AzerEnerji Headquarters • CBA Tower • Twin Tower Hotel Complex • Waterfront Office Tower |
| Təxirə salınmış layihələr | The Crescent Development Project • Sky Park • Full Moon Hotel • Three Towers • Park Plaza • Azərbaycan Ulduzu • Amethyst Towers • Crescent Tower • Azerbaijan Tower |